Diari Oficial de la Generalitat Valenciana


Sumari del DOGV 4270, del 13-06-2002 (2002/5879)

RESOLUCIÓ de 30 de maig de 2002, del Servici Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució, i la declaració, en concret, d'utilitat pública de la línia aèria de mitjana tensió a 20 kV, denominada Moraira des de ST Teulada, amb adequació de la LAMT Teulada per a doble circuit, al terme municipal de Teulada (Alacant). JUEXPR/2002/6 (ATLINE/2002/103).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4270

Data del DOGV
:   13-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5879


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 30 de maig de 2002, del Servici Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució, i la declaració, en concret, d'utilitat pública de la línia aèria de mitjana tensió a 20 kV, denominada Moraira des de ST Teulada, amb adequació de la LAMT Teulada per a doble circuit, al terme municipal de Teulada (Alacant). JUEXPR/2002/6 (ATLINE/2002/103). [2002/F5879]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SA, amb CIF A-95075578, oficines al carrer de Calderón de la Barca, 16, d'Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: terme municipal de Teulada.
  
Finalitat de la instal·lació: millorar i ampliar les xarxes de distribució d'energia elèctrica, millorar la qualitat del servici i acomplir peticions de nous abonats.
  
Característiques principals:
  
- Tensió: 20 kV.
  
- Longitud: 5.602 m.
  
- Conductors: 6 conductors de 116,2 mm2 de secció.
  
- Aïllament: aïllador del tipus U 70 BS i U 100 BS.
  
- Origen i final: la reestructuració de la LAMT Teulada té el seu inici en la ST Teulada i finalitza en un entroncament aereosubterrani d'alimentació al CTI Camí de Sant Miquel.
  
- Pressupost: 228.668,59 euros.
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i, especialment, pels propietaris de terrenys i la resta de titulars afectats pel dit projecte, la relació dels quals s'inclou al final del present anunci perquè puga ser examinat l'expedient al Servici Territorial d'Indústria i Energia d'Alacant, situat al carrer de Churruca, 29, i perquè es puguen presentar les al·legacions que es consideren oportunes en el termini de 20 dies, comptats a partir de l'endemà de la inserció del present anunci. Els plans parcel·laris podran ser igualment consultats a l'Ajuntament de Teulada.